રાજકોટ: ઉનાના સમઢીયાળા ગામમાં દલિતો પર આચરવામાં આવેલા અત્યાચારના પડઘા દેશભરમાં પડી રહ્યા છે. રોજે રોજ ગાડીઓના કાફલા સાથે રાજકારણીઓ પીડિતોની મુલાકાતે આવ્યા હતા. ગુજરાતી ફિલ્મના કલાકાર નરેશ કનોડિયાએ આજે રાજકોટ સિવિલ હોસ્પિટલમાં પીડિતોની મુલાકાત લીધી હતી અને સાંત્વના આપી હતી. ત્યારે તેણે જણાવ્યું હતું કે, હું કોઇ રાજકારણ માટે નહીં મારા સમાજના પીડિતોને મળવા આવ્યો છું.